CELEX: C2005/205/59
Language: da
Date: 2005-08-20 00:00:00
Title: Sag T-237/05: Sag anlagt den 17. juni 2005 af forlaget Odile Jacob SAS mod Kommissionen for De Europæiske Fællesskaber

20.8.2005   
            
            
               DA
            
            
               Den Europæiske Unions Tidende
            
            
               C 205/32
            
         Sag anlagt den 17. juni 2005 af forlaget Odile Jacob SAS mod Kommissionen for De Europæiske Fællesskaber
   (Sag T-237/05)
   (2005/C 205/59)
   Processprog: fransk
   Ved De Europæiske Fællesskabers Ret i Første Instans er der den 17. juni 2005 anlagt sag mod Kommissionen for De Europæiske Fællesskaber af forlaget Odile Jacob, Paris (Frankrig), ved avocats Wilko van Weert og Olivier Fréget.
   Sagsøgeren har nedlagt følgende påstande:
   
               1.
            
            
               Den anfægtede beslutning om afslag på aktindsigt i de af sagsøger ønskede dokumenter annulleres af følgende grunde:
               
                           —
                        
                        
                           Kommissionen har ikke foretaget en konkret og individuel undersøgelse af hvert af de dokumenter, som sagsøgeren har ønsket aktindsigt i
                        
                     
                           —
                        
                        
                           Kommissionen har anvendt undtagelserne i artikel 4, stk. 2, i forordning nr. 1049/2001 ukorrekt
                        
                     
                           —
                        
                        
                           Kommissionen har under alle omstændigheder tilsidesat sagsøgerens ret til delvis aktindsigt i de ønskede dokumenter
                        
                     
                           —
                        
                        
                           Kommissionen har tilsidesat proportionalitetsprincippet, idet den ikke har foretaget en afvejning mellem interessen i at anvende undtagelserne i artikel 4, stk. 2, i forordning nr. 1049/2001 og den tungtvejende interesse, som begrunder udbredelse af dokumenterne.
                        
                     
         
               2.
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anlagt to annullationssøgsmål for Retten, det første (sag T-279/04) (1) til prøvelse af Kommissionens beslutning af 7. januar 2004, hvorved en fusion, som giver virksomheden Lagardère enekontrol over aktiverne i virksomheden Vivendi Universal Publishing, erklæres forenelig med fællesmarkedet og EØS-aftalen, forudsat Lagardère overholder de forpligtelser, virksomheden har påtaget sig (sag COMP.M/2978 — Lagardère/Natexis/VUP), og det andet (sag T-452/04) (2) til prøvelse af Kommissionens beslutning af 30. juli 2004 om godkendelse af Wendel Investissement som køber af de aktiver, som skulle overdrages i overensstemmelse med beslutningen af 7. januar 2004.
   Den 27. januar 2005 anmodede sagsøgeren i medfør af artikel 255 EF og forordning nr. 1049/2001 Kommissionen om aktindsigt i visse dokumenter vedrørende nævnte sag. Kommissionen fremsendte kun et af de af sagsøgeren ønskede dokumenter, idet den med hensyn til de øvrige påberåbte sig undtagelserne til princippet om offentlighedens krav på aktindsigt. Den 18. februar 2005 indgav sagsøgeren en bekræftende anmodning om aktindsigt, som Kommissionen den 7. april 2005 også meddelte afslag på.
   Til støtte for sit søgsmål til prøvelse af sidstnævnte beslutning har sagsøgeren indledningsvis gjort gældende, at beslutningen er ugyldig, eftersom den er baseret på en undersøgelse af de ønskede dokumenter efter kategori i stedet for på en konkret og individuel undersøgelse af hvert dokument.
   Sagsøgeren har endvidere gjort gældende, at Kommissionen har foretaget et åbenbart urigtigt skøn ved anvendelsen af hver af de undtagelser i artikel 4, stk. 2, i forordning nr. 1049/2001, som Kommissionen har anført som begrundelse for afslaget på aktindsigt. Undtagelserne vedrører nærmere bestemt beskyttelse af formålet med undersøgelser, beskyttelse af forretningsmæssige interesser, beskyttelse af beslutningsprocessen og beskyttelse af Kommissionens juridiske rådgivning. Ifølge sagsøgeren har Kommissionen ikke anvendt nogle af disse undtagelser korrekt.
   Sagsøgeren har tillige gjort gældende, at Kommissionen har tilsidesat virksomhedens ret til i det mindste at få delvis aktindsigt i de pågældende dokumenter.
   Endelig har sagsøgeren påberåbt sig, at proportionalitetsprincippet er blevet tilsidesat, idet Kommissionen ikke har afvejet interessen i at anvende undtagelserne i artikel 4, stk. 2, i forordning nr. 1049/2001 overfor den tungtvejende offentlige interesse, som begrunder udbredelse af de ønskede dokumenter.
   
      (1)  EUT C 262 af 23.10.2004, s. 33.
   
      (2)  EUT C 45 af 19.2.2005, s. 24.